Christoff Becker op parool vrygelaatFrikkie du Preez (L) en Christoff Becker op die dag toe hulle die eerste keer op parool vrygelaat is Foto: TimesLive Christoff Becker, een van die sogenaamde Waterkloof-vier, is Dinsdag op parool vrygelaat. “Becker is vrygelaat soos beveel deur die hooggeregshof in Pretoria,” het Logan Maistry, woordvoerder van die departement van korrektiewe dienste, gesê. Sy prokureurs het vroeër vandeesmaand ŉ dringende aansoek om parool in die hooggeregshof gebring wat die hof toegestaan het. Die “Waterkloof-vier”, Becker, Frikkie du Preez, Gert van Schalkwyk en Reinach Tiedt, het op 1 Desember 2001 ŉ hawelose man in Moreletapark, Pretoria doodgeslaan. Die slagoffer is nooit uitgeken nie. Hulle is in Junie 2005 skuldig bevind aan die moord. Die vier is op 11 Februarie 2014 ná vyf en ŉ half jaar van die 12 jaar tronkstraf wat hulle opgelê is. Becker en Du Preez se parool is egter teruggetrek nadat ŉ selfoonvideo aan die lig gekom het wat glo wys hoe hulle partytjie hou in die tronk. Hulle is op 28 Februarie weer teruggestuur tronk toe. Becker is later na Kokstad oorgeplaas nadat ’n selfoon glo by hom gekry is. Du Preez kan eers weer in Januarie 2015 vir parool oorweeg kan word.